**Cwestiynau Cyffredin**

**Ymholiadau cyffredinol am y cynllun**

**Beth ydy diben y cynllun hwn?**
Nod y cynllun yw’ch helpu i arbed arian ar bethau bob dydd. Gallwch fanteisio ar fargeinion ar lein, dros y ffôn ac mewn siopau.

**Ydy fy nheulu’n gallu defnyddio’r cynllun hefyd?**

Ydynt, bydd eich teulu agosaf yn medru manteisio ar yr un bargeinion drwy ddefnyddio’ch cyfrif chi.

**Sut ydw i’n newid manylion fy nghyfrif?**Ewch i’r wefan a chlicio ar ‘*My Account*’ a gallwch newid yr enw, y cyfeiriad e-bost, eich cyfrinair a phethau eraill.

**Beth os ydw i’n anfodlon ar rywbeth rwy’n ei brynu?**Dylech gysylltu â’r gwerthwr neu ddarparwr yn y lle cyntaf. Os ydych chi’n dal yn anhapus wedi hynny neu os oes arnoch angen mwy o gymorth, mae croeso ichi gysylltu â ni’n syth drwy fynd i ‘*Help and Support*’ ar y wefan a llenwi’r ffurflen.

**Ymholiadau a materion eraill**Os oes gennych chi unrhyw gwestiynau am eich cynllun buddion, cysylltwch â ni am gymorth drwy e-bostio help@icomsavingworks.co.uk

**Y Cerdyn Vectis**

**Ble gallaf ddefnyddio fy Ngherdyn Vectis?**
I weld rhestr o’r holl gwmnïau sy’n cymryd rhan yn y cynllun cliciwch ar ‘*Vectis Card Offers*’ ar y wefan ‘*Go-To Pad*’ neu lawrlwythwch yr ap ‘*Vectis Card*’ ar gyfer eich ffôn Apple neu Android. Gallai’r brandiau sydd ar gael gyda’r Cerdyn Vectis fod yn wahanol i’r rhai y cynigir bargeinion eraill arnynt, felly gwnewch yn siŵr eich bod yn cadarnhau pa siopau sy’n cymryd rhan cyn ichi fynd yno.

*I gael gostyngiad ar brydau bwyd a gwasanaethau, cofiwch ddangos eich cerdyn wrth archebu. Mewn rhai mannau bydd gofyn ichi roi côd neu daleb ychwanegol, felly edrychwch ar y wefan neu’r ap rhag ofn.*

**Oes raid imi gofrestru fy Ngherdyn Vectis?**Nac oes, nid oes raid ichi gofrestru’r cerdyn ymlaen llaw, dim ond ei ddangos yn y siop i gael y gostyngiad. Gwnewch yn siŵr eich bod yn mynd i’r wefan i gadarnhau pa leoedd sy’n cymryd rhan, a chofiwch fod modd ichi rannu’r bargeinion â’ch teulu agos.

**Alla i ddefnyddio fy Ngherdyn Vectis i brynu pethau mewn sêl neu bethau y mae eu pris eisoes wedi gostwng?**Bydd arnoch angen gweld ar y dudalen berthnasol ar y wefan, neu ddarllen amodau a thelerau’r cwmni cyn prynu dim byd â’r Cerdyn Vectis, gan fod pob man yn wahanol.

**Oes raid imi lwytho unrhyw arian ar fy Ngherdyn Vectis?**Nac oes, dim ond dangos y cerdyn yn y siop ac fe gewch chi’r gostyngiad.

**Oes modd imi ofyn am fargeinion newydd yn fy ardal i?**

Gallwch awgrymu bargeinion newydd drwy fynd i ‘*My Pad*’ ar y wefan a chlicio ar ‘*Nominate a retailer*’. Rhowch eich manylion cyswllt inni fedru rhoi gwybod a yw’ch cais yn llwyddo. Cofiwch, rydyn ni eisoes wedi sicrhau bargeinion gyda siopau mawr fel Sainsbury’s, Tesco a B&Q – felly cymerwch gip ar y wefan cyn gwneud unrhyw awgrym, rhag ofn bod y fargen eisoes ar gael.

**Y Cerdyn Vectis Digidol**

**Sut ydw i’n defnyddio fy Ngherdyn Vectis digidol?**

I ddechrau defnyddio’ch Cerdyn Vectis digidol, dilynwch y camau isod:

* Lawrlwytho neu ddiweddaru’r ap ‘*Vectis Card*’ am ddim ar gyfer eich ffôn Apple neu Android
* Agor yr ap a gwasgu ‘*My Vectis Card*’ yn y gornel dde isaf
* Rhoi’r cyfeiriad e-bost y defnyddiwch i fewngofnodi i’r wefan a’ch rhif adnabod ar gyfer y cynllun.
* Dewis ‘*My Vectis Card*’ yn y gornel dde isaf a dangos y ddelwedd o’ch Cerdyn Vectis digidol mewn siopau sy’n cymryd rhan yn y cynllun, i fanteisio ar y bargeinion.

Dylid nodi bod yn rhaid cael cysylltiad â’r rhyngrwyd i fedru defnyddio’r ap ‘*Vectis Card*’ a defnyddio’ch Cerdyn Vectis digidol.

**Ffyrdd eraill o arbed arian**

**Sut mae Cardiau Anrheg digidol yn gweithio?**

Mae prynu cardiau anrheg digidol yn ffordd gyflym a didrafferth o arbed arian. Ar ôl ichi ddod o hyd i fargen ar y wefan, cliciwch y ddolen gyswllt ar y dde i fynd i wefan y gwerthwr. Dewiswch y cerdyn anrheg digidol y dymunwch ei brynu’n rhad, rhowch y cyfeiriad e-bost ar gyfer anfon y cerdyn ar ôl ichi dalu amdano.

Bydd arnoch angen eich ffôn symudol i gael côd os ydych chi am brynu rhywbeth â cherdyn anrheg digidol. Bydd gofyn hefyd ichi gael cysylltiad Wi-Fi neu ddata fel y gallwch dderbyn y cerdyn anrheg digidol drwy e-bost.

*Gallwch wario cardiau anrheg digidol mewn siopau, ac weithiau ar-lein. Gallwch hefyd eu gwario ar bethau sydd mewn sêl ac eitemau sydd wedi’u gostwng mewn pris, sy’n golygu y byddwch yn arbed hyd yn oed mwy o arian.*

**Sut ydw i’n manteisio ar y bargeinion ar-lein?**

Gallwch gael bargeinion ar-lein drwy wefannau lle mae popeth wedi gostwng mewn pris, a thrwy ddefnyddio côd ar wefannau eraill.

Ar y gwefannau ble mae’r prisiau i gyd wedi’u gostwng ni fydd arnoch angen rhoi côd, gan y bydd pob gostyngiad wedi’i wneud ymlaen llaw. Ewch i’r dudalen berthnasol a chlicio ar y ddolen gyswllt i fynd â chi i wefan y gwerthwr, a gallwch ddechrau siopa. Os hoffech chi gymharu’r prisiau â’r rhai gwreiddiol, efallai y bydd yn rhaid ichi gau’r wefan, dileu’r cwcis o’ch porwr a mynd yn ôl.

Gallwch gael bargeinion eraill drwy ddefnyddio côd i arbed arian wrth siopa ar-lein. Fe ddewch chi o hyd i’r côd ar dudalen y fargen rydych chi wedi’i dewis – gwnewch gopi o’r côd, gan y bydd ei angen arnoch yn nes ymlaen wrth ichi dalu. Yna, dilynwch y camau syml isod:

1. Cliciwch y ddolen gyswllt ar dudalen y fargen i fynd i wefan y gwerthwr
2. Siopwch am bethau ar wefan y gwerthwr
3. Rhowch y côd i mewn wrth dalu

**Sut ydw i’n defnyddio cardiau ail-lenwi?**

Gallwch gael gostyngiad wrth roi arian ar Gardiau Ail-lenwi i’w wario mewn siopau. Gallwch ddefnyddio’r cardiau hyn i brynu pethau mewn sêl, a’u defnyddio gyda thalebau ac ati. Mae rhai cardiau’n gweithio ar-lein hefyd.

 Dilynwch y camau syml isod ac i ffwrdd â chi:

1. Cliciwch y ddolen gyswllt ar dudalen y fargen i fynd i wefan y cerdyn ail-lenwi
2. Dewiswch faint hoffech chi ei roi ar y cerdyn a bydd y pris yn gostwng yn awtomatig (dewiswch ‘*Reload an existing card*’ os hoffech chi roi mwy o arian ar gerdyn sydd gennych chi eisoes)
3. Ychwanegwch hwn at eich basged ac ewch ymlaen i dalu
4. Fe gewch chi’ch cerdyn mewn ychydig ddyddiad a bydd yn barod ichi ei ddefnyddio mewn siopau ac ar-lein!

Dylid nodi y gall gymryd hyd at ddau ddiwrnod gwaith i brosesu’r arian, ac felly dylech wirio faint o arian sydd ar eich cerdyn cyn mynd i siopa. Mae’r cardiau hyn ar wahân i’r bargeinion a gynigir gyda’r Cerdyn Vectis.

**Sut mae cardiau anrheg *One4all* yn gweithio?**

**Gallwch brynu cardiau anrheg *One4all* yn rhad ar ein gwefan, a’u gwario mewn siopau a rhai mannau ar-lein. Ewch i’r dudalen ar gyfer *One4all*, mynd drwodd i’r wefan ac archebu cerdyn yn rhad.**

***Gallwch wario cardiau anrheg* One4all *ar bethau mewn sêl, gan arbed mwy yn y fargen.***

**Sut ydw i’n cael bargeinion dros y ffôn?**

Gallwch arbed arian drwy brynu nwyddau a gwasanaethau dros y ffôn hefyd. Ffoniwch y gwerthwr yn uniongyrchol; efallai y bydd arnoch angen rhoi’r côd a roddwyd ar dudalen y fargen, felly cofiwch gadw copi wrth law.

**Sut ydw i’n defnyddio *Cashback*?**

Gyda *Cashback* byddwch chi’n siopa ar-lein fel arfer, ond fe gewch chi arian yn ôl am wneud. O dudalen y fargen rydych chi wedi’i dewis gallwch glicio i fynd i wefan *Cashback*, ac yna mewngofnodi neu gofrestru. Wedyn gallwch fynd o’r fan honno i wefan y gwerthwr a siopa fel arfer. Bydd yr arian yn mynd yn awtomatig i’ch cyfrif *Cashback*.

*Ewch i’r wefan Cashback i gael gweld yr amserlenni ar gyfer trosglwyddo arian, gan na fydd yr arian yn mynd drwodd yn syth bob amser.*

**Gair i gall – Fe allwch chi glicio ar bob bargen ar ochr dde’r tudalen. Efallai y bydd rhai’n cynnig mwy nag un ffordd o arbed arian.**